**Saopštenje namijenjeno javnostima**

**Travnik, 09.6.2014.**

*Nadnaslov:* **Internacionalni Univerzitet Travnik u Travniku**

*Naslov:* **Unapređenje aktivnosti Univerziteta povezivanjem, nadograđivanjem i kvalitetnim unapređenjem nastavno-naučno-istraživačkog procesa**

*Podnaslov:* ***Memorandum o razumijevanju Internacionalnog Univerziteta Travnik u Travniku, Bosna i Hercegovina i Državnog Univerziteta Istoka iz Ciudad del Este, Paragvaj***

U cilju razvoja i unapređenja nastavno-naučnog procesa i daljeg pozitivnog pozicioniranja nastavno-naučno istraživačkih kvaliteta Internacionalnog Univerziteta Travnik u Travniku unutar svjetskih akademskih tokova, naš Univerzitet iskazuje napredak razvijajući saradnju sa Univerzitetima iz cijelog svijeta.

Poslije potpisivanja Memorandumá o razumijevanju i saradnji sa značajnim brojem Univerzitetá iz regije, Evrope, ali i iz SAD-a i već poznatih dodjela značajnih i prestižnih nagrada kako našem Univerzitetu tako i evropskih, ali i svjetski relevantnih akademskih titula rektoru IUT-a, prof.dr. Ibrahimu Jusufraniću, u godini koja teče otvaraju se novi vidici potvrde nastavno – naučni istraživačkih kvaliteta Internacionalnog Univerziteta Travnik u Travniku. Jedan iz mnoštva pozitivnih primjera je parafirani *Memorandum o razumijevanju* od 05.6.2014.godine sa Državnim Univerzitetom Istoka *(The National University of the East – Universidad National del Este)* iz Ciudad del Este iz Paragvaja, prijateljske južnoameričke zemlje. Državni Univerzitet Istoka je drugi po veličini Univerzitet iz Paragvaja i predstavlja zaista meritorni oblik unutar gradacije pozicioniranja Internacionalnog Univerziteta Travnik u Travniku na svjetskoj akademskoj sceni. Memorandum o razumijevanju koji je parafiran od strane rektora IUT-a, prof.dr. Ibrahima Jusufranića i rektora UNE-a, prof.dr.Viktora Alfreda Briteza Chamorroa će biti i zvanično potpisan u četvrtak, 08.12.2014.g. kada će u našoj zemlji i u Travniku boraviti uvaženi akademski poslenici iz Paragvaja, uključujući rektora UNE-a.

Metodološka uobličenost pretpostavljenih oblika saradnje dva bliska Univerziteta će se ogledati u razvoju akademske i obrazovne saradnje na osnovu ravnopravnosti i uzajamnosti i promovisanju održivih partnerstava i međusobnog razumijevanja između naša dva Univerziteta. Fokusiranost aktivnosti će biti na neposrednim kontaktima i saradnji fakultetá naših Univerziteta sličnih i/ili istovjetnih nastavno-naučnih programa sa ciljem unapređenja obostranih akademskih usmjerenja. Također će zajedničke naučno-istraživačke aktivnosti, zasnovane na zajedničkom nastupu prema odgovarajućim obrazovno-naučnim fondovima Evropske Unije, zajedničkim aktivnostima usmjerenim ka radu sa OECD-u, WTO-u i IAEU, a u skladu se konkrentim oblicima saradnje.

Istovremeno, organiziraće se učestovanje na seminarima, simpozijima, kratkoročnim studijskim programima i akademskim sastancima od zajedničkog interesa usmjerenog poboljšanju nastavno-naučnog procesa oba Univerziteta. Realiziraće se i razmjena istraživačkih i obrazovnih materijala kao i akademskih informacija, ali i dogovoriti gostovanje eminentnih predavača sa jednog na drugom Univerzitetu i *vice versa*.

Usmjereni kvalitetnom uobličavanju navedenog, bit će imenovani koordinatori od strane svake institucije sa Univerzitetá koji će učestvovati kao posrednici za provođenje *Memoranduma o razumijevanju,* ali će finalna realizacija dogovorenog biti po odobrenju od strane koordinatora IUT-a i UNE-a koji su već imenovani od strane rektora, prof. dr. Ibrahima Jusufranića i prof.dr. Viktora Alfredo Britez Chamorroa. Koordinatori u ime oba Univerziteta su Mr.sc. Sabahudin Hadžialić, doktorand IUT-a, Koordinator međunarodnih odnosa sa javnošću i Viši asistent Univerziteta i Roland Segovija, Direktor međunarodnih odnosa UNE-a.

Navedeni prvi korak u realizaciji dugogodišnje planirane saradnje naših Univerzitetá, uobličenog *Memorandumom o razumijevanju,* će biti realiziran u narednih pet godina sa planom proširenja i na duži period, u skladu sa planovima i potrebama oba Univerziteta i u koji je uobličen u sloganu Internacionalnog Univerziteta Travnik: „Za život prepun mogućnosti“ usmjeren unapređenju nastavno –naučno – istraživačkog procesa naših Univerzitetá, ali i šire društvene zajednice, kroz koordinaciju kako privrednih tako i društvenih povezivanja prijateljskih zemalja, Bosne i Hercegovine i Paragvaja.

PR služba

Internacionalni Univerzitet Travnik

Travnik